kk ru kk kk kk uk bg kk kk kk kk kk kk kk kk kk mk ru kk kk kk kk kk kk kk kk ru kk kk kk uk kk kk be kk kk uk kk kk kk en kk kk kk kk kk kk kk kk kk kk kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk en en kk kk kk kk kk kk kk kk kk kk kk kk kk kk cs kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk kk kk kk ru kk ru en kk de kk en kk kk ky ky ky ky kk kk kk kk kk kk ru ba kk kk kk ru ru uk ru mk kk kk ru kk uk kk ru kk kk ky kk kk kk kk kk ky kk kk kk kk kk kk ru kk kk kk ky kk kk kk kk kk kk kk kk kk kk kk kk kk kk kk kk kk kk kk kk kk ru kk ru kk kk en kk kk
топтық жұмыстың ерекшелігі — Қазақстан ұстаздары
Басты → Тарих → топтық жұмыстың ерекшелігі
20 сәуір 2014 - Нургиза Кульджина
Тарих мұғалімі № 13 ЖОББМ
Сабақта топтық жұмысты ұйымдастыру тәжірибемнен
Мұғалім оқу жылы басында әр сыныпта топта жұмыс жасау ережесін құрастыртады. Топта жұмыс жасаудың ережелерін оқушылардың өздеріне плакатқа ойластырып жазуларын сұрайды. Барлық сабақтың кезінде бұл ереже көрінетін жерге ілулі тұрады. Ережені өздері жасағандықтан оқушылар оның бұзылмауына ерекше назар аударатын болады. Мысалы, мынадай ереже тізімі:
Жалпы сыныпқа арналған тәртіп ережесін жасатуға да болады.
Мұғалімдер жоғары сапалы педагогикалық тәжірибенің көмегімен осы салада оқушының қабілеттерін дамыту арқылы алғыр оқушы болу ықтималдығынабарынша мол үлес қоса алады.
Топтық жұмыста оқушыларға берілетін тапсырма бір сарынды емес, әр түрлі сипатта болуы керек. Талап бойынша топтық жұмыста жеке тапсырма, жұптық тапсырма, топтық тапсырмалар беріліп отырады.
Әр сабақтағы дұрыс ұйымдастырылған топтық жұмыста оқушылар:
Өздігінен тапсырманы орындайды, топ мүшелерімен өз пікірін бөліседі, алмасады
Жоспарланған тапсырмалар туралы айта алады
Өзінің оқуы үшін үлкен жауапкершілік алуға қабілетті болады
Назарын бақылай алады және алаңдамайды
Өз тәртібі мен өзгенің тәртібі туралы және оның салдары туралы айта алады
Нені қалай жасағаны туралы немесе нені үйренгені туралы айта алады
Өз сезімі мен өзгелердің сезімі туралы біледі, көмектеседі және тыныштандырады
Жаңа тапсырманы сеніммен қолға алады
Өзін оқушы ретінде жағымды жағынан көргісі келеді
Проблеманы шешуден ләззат алады
Өзінің оқуын түйсіне бастайды
Ойластырып таңдау жасайды және шешім қабылдайды
Қалай оқу керек екенін ұғынады
Өз міндеттері мен мақсатын жоспарлайды
Қиындыққа тап болғанда табанды бола алады
Тапсырманы орындаудың өз жолдарын іздейді
Ересектердің көмегінсіз өз ісінің көзін табады
Тапсырманы қашан әрі қалай орындау қажеттігін талқылайды
Сұрақ қояды және жауап ұсынады
Алға басуды қадағалайды және қажет кезде көмек сұрайды
Жеке және құрдастарымен бірлескен тапсырмаға қатысады
Бұрын естіген сөзді өз мақсатында пайдаланады
Құрдастарымен әлеуметтік мәселелерді шеше алады
Сабақта зерікпейді, басқа оймен, іске уақыты болмайды
Жинақылық, білімге деген бәсекелестік қабілеті дамиды
Бір-бірін сыйлайды, бір-бірімен тез тіл табысады
Бар ынтасымен жұмыс жасайды, бір-біріне талапшыл
Өз көзқарасын ұжым көзқарасына бағындырады
Жұмыстағы кемшіліктерді өз бетімен анықтап, жояды. т.б.
Оқушылар үнемі топтық жұмысқа дағдыланған болса, өзін-өзі реттеуге қол жеткізеді. Марта Бронсон (2002) баланың өзін-өзі реттеуінің төрт саласын айқындаған:
·когнитивті өзін-өзі реттеу, метатаным
Балалардың өз оқуы туралы білімі мен өзін-өзі тану деңгейін арттырумен байланысты. Барлық балалар дербес болуды қалайды деп есептелді.
·эмоциялық өзін-өзі реттеу: «эмоциялық зият»
Эмоция саласында балалар өз әсері мен өзгелердің әсері туралы көбірек хабардар болады; бұның эмоциялық өзін өзі бақылауын және басқа адамдар үшін қам жеуді дамыту үшін негізгі мәні бар.
·әлеуметтік өзін өзі реттеу: «ақыл-ой теориясы»
Балалар достық орнатуға, өзге адамдармен ынтымақтасып жұмыс істеуге және ересектердің көмегінсіз әлеуметтік мәселені шешуге біртіндеп үйренетін әлеуметтік саламен байланысты. Заманауи зерттеулер осы әлеуметтік қабілеттің шешуші деңгейде балалардың дамушы «ақыл-ой теориясына», яғни басқа адамдарда оның өзінікіне ұқсас ақылы бар екенін түсінуіне байланысты болатынын көрсетті.
·ынталандырушылық өзін-өзі реттеу: игеру бағдары
Ынталандыру саласындағы зерттеулер балаларда бақылау сезімі мен өз күшіне деген сенімділік сезімінің түйінді дамуын немесе ғылыми әдебиетте «игеру бағдарын» дамыту деп аталатынды көрсетті, бұл қауіп-қатермен байланысты жағдайда төзімділікті; қателіктен сабақ алуын және күрделі міндеттерді шешуден ләззат алуын дамытуға алып келеді.
Мұғалiм балалармен жұмыс iстегенде, оқушының жеке қажеттiктерiн ғана емес, сонымен бiрге әрбiр адамның қажеттiліктерiне бейiмделе отырып, оқудағы ортақ жолдарды да есепке алуы керек. Сабақ беруде өз стилін өзгерткісі келмеген мұғалімдердің салдарынан кейбір оқушылар бағдарламалық материалды меңгере алмағандықтан, оқушылардың жекелеген санаттарында қиындықтар туындап жатады. Солар басқа қызығушылықтары бойынша топтарға бірігуі мүмкін.
Сындарлы оқытуда пайдаланылатын жеті модуль өзара байланыста болады.
1.Оқыту мен оқудағы жаңа тәсілдер.
2.Сыни тұрғыдан ойлауға үйрету.
3.Оқыту үшін бағалау және оқуды бағалау.
5.Талантты және дарынды балаларды оқыту.
6.Оқушылардың жас ерекшеліктеріне сәйкес оқыту және оқу.
7.Оқытуды басқару және көшбасшылық.
Мұғалімдердің біліктілігін арттырудың 3-деңгейлі курсынан өткеннен кейін мен (2012 жылы желтоқсан) өзіндік кәсіби даму жоспарын жасадым. Онда курстан алған білімімді тәжірибеде қолдану үшін, алда не істеу керектігін айқындап алдым.
Мен нені өзгерте аламын?
Өз сабағымда дәстүрлі білім беруді, сындарлы оқытумен алмастырамын.
Осы өзгешелікті енгізу барысында қандай іс-әрекеттерді орындауым қажет?
1.Сабақ жоспарларын жаңа форматта жасауды үйрендім, оны әрі қарай толықтырамын, жетілдіремін (жұмыстың белсенді формалары — топтық, жұптық, жеке жұмыстар)
2. Жеті модульді терең меңгеріп, оларды сабақтарымда ықпалдастырамын.
3. Оқытудағы “Кембридж тәсілі” туралы алған біліміммен мектептегі мұғалімдерге педагогикалық кеңесте, әдістемелік бірлестікте тәжірибе алмасамын.
4. ІІІ –ші деңгейлі біліктілігін арттыру курсынан өткен басқа мектеп мұғалімдерімен кеңес алуды, тәжірибе алмасуды жалғастырамын.
5. Жаңа тәсілді пайдаланып ашық сабақ беремін.
6. «Өрлеу» БАҰО» АҚ филиалы облыстық біліктілікті арттыру институтымен байланыста боламын. (семинар, интернет)
7. Мұғалімнің өсу динамикасы – қалалық, облыстық, республикалық сайыстарға қатысу.
Дамыту жөніндегі жұмыс мұғалімнің жеке іс-тәжірибесін ғана емес, сондай-ақ мектептің басқа педагогтарының да практикасына әсер ете алады.
Топтық жұмыстарды дамыту арқылы мұғалімнің басшылық жасауы қалыптасады
Мұғалімнің алдында тұрған негізгі идея:
Оқушылардың ынтасын анықтай және басқара алатын мұғалімдер оларды дамыту жолдарын белгілеуде негізгі рөл атқарады. Болашақты болжауға болмайды, бірақ ол қазір қызу қалыптастырылады. Қазіргі кезде не істеліп жатса да, оқушылардың қабілеттерін дамытуға ықпал етеді. Қазіргі кезде оқу қабілеттерін қалыптастыратын немесе шектейтін күштерді белгілей отырып, мұғалім белгілі бір педагогикалық амалдарды таңдап, балаларға өз әлеуеттерін ашуға, сол арқылы ең үздік оқушы болуға көмектесуге тиіс.
Құрмет: егер балалар жұптасып, топтасып атқарылатын жұмыстарда өздерін еркін сезіне алмайтын болса, оларды мәжбүрлеудің қажеті жоқ. Осы мақсатта сыныптағы балалардың кімдермен қарым-қатынас жасайтынын білу керек. Бұған «Достар ортасы» немесе «әлеуметтік тарих» сияқты жаттығулар көмектесе алады.
Мадақтама: баланың қарым –қатынас жасау үшін қабылдаған барлық әрекеттерін марапаттап отыру қажет. Баланың ауызекі тілін жөндеуден аулақ болу, одан да сөйлеуді дамытатын жақсы модельдермен және мүмкіндіктермен қамтамасыз ету керек. Баланың әлеуметтік дағдыларын, тіл қолданысын арттыруды баланың қызығушылық танытатын істері арқылы жүзеге асырылады.
● пәнді түсінуін дамытуға;
● ақпаратты есте сақтауға және толықтыруға;
● мәтінді оқудағы, жазудағы және ойлау қабілеттеріндегі қиындықтарды жеңуге мүмкіндік беруге тиісті.
Саналы түрде ұғынып оқу оқушылар орындауға тиісті әрекеттермен және олардың өзіндік білім алуын дамыту үшін біздің қолайлы жағдай жасауымызбен ғана шектелмейтіндігін түсіну керек.
Шульман «Мұғалімнің үш көмекшісі» деп атаған қасиеттер болған жағдайда ғана оқыту жақсы болып саналады: 1. Құзырлы мұғалімге тұғырлы теориялық білімге негізделген және оқыту мен оқушылар туралы жеткілікті білім болуын талап етеді. 2. Бұл ілім жұмыс жүргізу, демонстрациялау, түзету және оқытуды бағалау сияқты тәсілдер арқылы идеяларды түсіндіре білудің тәсілдерін білуді талап етеді. Сонымен қатар ынталандыру, көтермелеу, шектеу, сабақтар кезеңдерін жоспарлау және оқушыларды бағалау әдістемелерін меңгеру қажет.
3. Мұғалімдер ұстаз мамандығының этикалық және моральдық құндылықтарын ұстанады. Демек, олар шыншыл, батыл, төзімді, оқушыларға аяушылық, мейірім және құрмет көрсете білетін әділ адам болу.
Кембридж → Үш бәйтерек (сыныптан тыс шара, кембридж тәсілімен)
Ұстаздарға → Оқу мен жазу арқылы сыни тұрғыдан ойлау жобасының тиімді жақтары
Бастауыш → Әдебиеттік оқу. 4 сынып. "Күріш туралы сыр"
Сабақ жоспарлары сайты,      www.jospar.kz - 3116065
Пікір жазылған жоқ, алғашқы болыңыз!
Жан айғай!!! «Шанин» атын ауылдың жөн сақтаған
6 шілде 2017 - Алға Әлем. - 0 - 0
Мақсатқа және күтілетін нәтижелерге жетуді жүзеге асыру жоспары
1 маусым 2017 - Әдістемелік жетістіктер - 0 - 0
Өзгерістерді енгізу үдерісін басқаруды ұйымдастыру жоспары
1 маусым 2017 - Әдістемелік жетістіктер - 0 - 0
Мектепте нақты өзгерістерді жүзеге асыру үшін қажеттіліктер қалай...
1 маусым 2017 - Әдістемелік жетістіктер - 0 - 0
Мектеп тәжірибесіне өзгеріс енгізу қажеттілігі:
1 маусым 2017 - Әдістемелік жетістіктер - 0 - 0
Қазақстан ұстаздары сайтынан көшірілген материалға кері сілтеме берілуі керек.
Қазақстан ұстаздары © 2017